|  |  |  |
| --- | --- | --- |
|   | **ОПЕРАТИВНА ПРОГРАМА****“ОКОЛНА СРЕДА 2014 – 2020 г.”** | Европейски съюзЕвропейски структурни и инвестиционни фондове |
|  |

**РЕЗЮМЕ ЗА ГРАЖДАНИТЕ**

**НА ГОДИШЕН ДОКЛАД ЗА ИЗПЪЛНЕНИЕТО НА ОПЕРАТИВНА ПРОГРАМА „ОКОЛНА СРЕДА 2014-2020 г.“ (ОПОС 2014-2020)**

**ЗА 2017 г.**

**През 2017 г. по Оперативна програма „Околна среда 2014-2020 г.“ са обявени 10 процедури на обща стойност 296 866 562 лв., с което финансовият ресурс, от който могат да се възползват бенефициентите по програмата става 1 544 529 769 лв. или 44, 6% от бюджета на програмата.**

**По приоритетна ос „Води“ през 2017 г. са обявени 2 процедури**, от които едната е прекратена. В периода са сключени 6 договора и е издадена 1 заповед за предоставяне на безвъзмездно финансиране на обща стойност 168 469 146,13 лв. с общините Плевен, Айтос, Приморско, Елхово, Чирпан, както и с Министерство на здравеопазването и дирекция „Управление на водите“ в МОСВ. Общият брой на сключените договори/заповеди за БФП по приоритетната ос към 31.12.2017 г. е 22 на стойност 628 776 948 лв. През 2017 г. приключи проектът на община Раднево за изграждане на ГПСОВ. През 2017 г. е реализиран съществен прогрес и са приключили дейностите по проектите на общините Банско и Шумен.

**През 2017 г. по приоритетна ос „Отпадъци“ са обявени 5 процедури** за предоставяне на финансиране на обща стойност 230 831 582 лв. Към края на 2017 г. по приоритетната ос е отпусната безвъзмездна финансова помощ за 7 проектни предложения на обща стойност 93 470 891 лв., в това число и финансово споразумение между Управляващия орган и „Фонд Мениджър на финансовите инструменти в България“ ЕАД на стойност 52 431 581,62 лв. По процедура „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ са сключени 6 броя АДБФП за 41 039 309,19 лв. с общините Троян, Гоце Делчев, Разград, Петрич, Мадан и Сандански. УО предвижда чрез сключването на договор със Столична община за изграждането на трета фаза на интегрираната система за третиране на битовите отпадъци, както и извършването на авансово плащане (40%) по проекта, да бъде постигнат съществен положителен ефект за реализиране на планираните цели по приоритетната ос.

През отчетния период **по приоритетна ос „Натура 2000 и биоразнообразие“ са обявени 2 процедури** на обща стойност 16 034 980 лв. До края на 2017 г. са издадени 4 броя заповеди за отпускане на БФП за изпълнение на проекти на обща стойност 35 137 392 лв. Бенефициенти по оста са дирекция „Национална служба за защита на природата“ (НСЗП) в МОСВ, която изпълнява три проекта и Изпълнителната агенция за околна среда (ИАОС) с един проект.

**През 2017 г. по ПО „Превенция и управление на риска от наводнения и свлачища“ е обявена процедура** „Мерки за въвеждане на решения за превенция и управление на риска от наводнения“ на стойност от 20 000 000 лв. Представени са две проектни предложения за финансиране от Агенция „Пътна инфраструктура“ и Община Луковит. В процес на изпълнение са 2 бр. проекти, съответно за установяване на шест центъра за повишаване готовността на населението за адекватна реакция при наводнения и последващи кризи, с бенефициент Главна дирекция „Пожарна безопасност и защита на населението“ към МВР и проектът за създаване на Национална система за управление на водите в реално време (НСУВРВ) - р. Искър, с бенефициент дирекция „Управление на водите“ в МОСВ.

**Към края на 2017 г. по приоритетна ос „Подобряване качеството на атмосферния въздух Подобряване качеството на атмосферния въздух“ са сключени/издадени 12 договора/заповеди** за предоставяне на БФП на стойност 2 210 977 лв. с бенефициенти ИАОС и общините Асеновград, Враца, Пловдив, Гълъбово, Димитровград, Несебър, Шумен, Монтана, Благоевград, Перник и Варна. Изпълнението на проектите от посочените бенефициенти частично ще допринесе за постигане етапната цел на финансовия индикатор по оста.

**През 2017 г. по Оперативна програма „Околна среда 2014-2020 г.“ бяха договорени 281 764 997** **лв., което представлява 8,14 % от бюджета на програмата.** Към края на 2017 г. в изпълнение са **54 проекта** с одобрен размер на безвъзмездната финансова помощ (БФП) от 834 662 926 лв., приключили са 5 проекта с усвоен ресурс в размер на 12 360 672 лв.

За отчетния период е постигнат съществен напредък по изпълнението на предварителните условия по програмата. **Всички предварителни условия по ОПОС са изпълнени, което е официално потвърдено от страна на ЕК.**

**Към края на 2017 г. по ОПОС 2014-2020 г. са изплатени 115 374 318,01 лв. или 3,33 %** от бюджета на програмата. Сертифицираните средства пред Европейската комисия са в размер на 112 540 673,21 лв., представляващи 3,25% от бюджета на програмата.